Virtus Schade

Virtus Schade (11. juli 1935 i København – 5. november 1995 smst) var en dansk forfatter, journalist og lejlighedvis digter. Søn af den kendte digter Jens August Schade og journalisten Guri Bang. I 1954 blev han gift med journalisten Dida Kaas, med hvem han samme år fik sønnen Tobermory (Toby) Kaas. De blev skilt i 1960 og han blev senere gift med designeren og tekstilkunstneren Roselil Baaring (datter af malerinden Maggi Baaring), som han fik børnene Christian Schade (født 1967) og Katrine Schade (født 1969) med. I 1980 blev han gift med jounalist Britta Ostenfeld og samme år fik de datteren Yael Schade. Han blev i 1987 gift med malerinden Karin-Lissa Brüel, som han levede sammen med indtil sin i død november 1995.

Virtus Schade var en af sin tids kendte kunstkritikere og en kontroversiel københavnerpersonlighed. Udover at have været en drivkraft for den moderne kunsts fremmarch, herunder COBRA-kunstnerne, blev Virtus Schade en anerkendt dansk journalist – de sidste 15 år af karrieren (for Berlingske Tidende) med speciale i portrætartikler af vigtige danske personligheder, herunder flere interviews med (samt en kunstbog om) dronning Margrethe 2.

Hans store produktivitet førte desuden til en lang række bogudgivelser og andre publicistprojekter – både digte, kriminalromaner, børnebøger, foredrag, talrige artikler og forord mv. Emnerne var mange, fra religion til vegetarmad – sidstnævnte nok især afledt af, at han siden barndommmen var vegetar (i øvrigt som sin mor). Han var kristen, men havde en særlig personlig interesse for jødedommen, der førte til både bogudgivelser, talrige artikler om emnet samt rejser til Israel.

Virtus Schade var i mange år aktiv frimurer i Den Danske Frimurerorden.

Han er stedt til hvile på Assistens Kirkegård i København.

Karriereforløb 
 Journalist på Demokraten i Århus
 Redaktør af tidsskriftet Kunst
 Kunstredaktør på Weekendavisen
 Chefredaktør på lokalavisen Villabyerne
 Portrætjournalist på Berlingske Tidende

Udgivelser 
 Uden forsyn, digte, forlag ukendt, 1951
 Fra evige øjeblikke, digte, Borgen 1952
 Den hemmelighedsfulde fløjte, kinesiske digte, Fremmed Lyrik 1955
 Mogens Balle, kunstbog, Kunstkredsen for Grafik og Skulptur 1956
 Bogen om Folmer Bonnén, kunstbog m. Helge Bonnén, H.B.-Forlag 1960
 Erling Jørgensen og hans maleri, kunstbog, Stig Vendelkjærs Forlag 1962
 Den lyse digter Schade, portrætbog om faderen, Stig Vendelkærs forlag 1963
 Asger Jorn – en dansk kunstner af verdensformat, kunstbog, Stig Vendelkærs Forlag 1965 og 1968
 Gruppe Passepartout af Virtus Schade. Kunst. 12. årg. 10/Maj 1966, s 227-229
 Bogen om Ritter, kunstbog, forlaget Magnus Pedersen København 1966
 70'ernes kunstnere?, kunstbog, Stig Vendelkjærs Forlag 1966
 Carl-Henning Pedersen, kunstbog, Stig Vendelkærs forlag 1966
 Bogen om Heerup, kunstbog, Stig Vendelkærs forlag 1967
 Den ukendte Jens August Schade, portrætbog om faderen, Stig Vendelkærs forlag1968
 Cobra-loftet – et stykke levende kunsthistorie, kunstbog, Lyngby Kunstforening 1969
 Nik's malergård, kunstbog – 10-års jubilæumsskrift, Borup Bogtrykkeri 1970
 Lille Spire, børnebog (dukkespil), noder og singleplade (pladenummer 45-WH 1716) sm.m Roselil Schade, Wilhelm Hansens musik-forlag 1970
 Fantasiens maler, kunstbog om Carl-Henning Pedersen, Oplysningsforbundenes kunsttillæg 1970
 Friedrich Schröder, kaldet Sonnenstern : Et besøg hos en af den moderne kunsts mestre, kunstbog, forlag ukendt 1971
 COBRA – fra hoved til hale, kunstbog, eget forlag 1971
 Børnenes kunstbog, kunstbog (for børn), Forlaget Tommeliden 1972, 
 Poul Janus Ibsen/Lis Hooge Hansen, dobbelt kunstbog, Carlsberg Funktionærernes Kunstforening 1973
 Picasso, kunstbog, Berghaus 1973, 
 Hanne i fuglenes land – et dukkespil, drama for børn, Byg og Leg 1974, 
 Macholms forunderlige verden, kunstbog, Nordisk Litteratur Forlag 1975
 Sange fra falgebakken, digte af Christian Morgenstern, gendigtet på dansk, Schønberg 1976, 
 Lille lam på den grønne eng – nogle erindringer om en barndom, erindringer, eget forlag 1977, 
 Claus Bojesens Utopia, kunstbog – bind 1 i serien Passepartout Bilioteket, Institute of Actaul Art 1977, 
 For højeste GYRR, kunstbog, Institute of Actual Art 1977
 Møder med kunstnere i Weekendavisen, kunstbog, eget forlag 1977 – Berlingske Bogtrykkeri, 
 Leif Madsen, kunstbog, Galerie Asbæk 1977, 
 20 profiler i dansk grafik, kunstbog, CArit Andersen 1977, 
 Den gamle kone i kaffekoppen, børnebog (illustreret af Maggi Baaring), Branner og Korch 1978, 
 Carl Beckers verden, kunstbog, Sokkelund Herred 1978,
 Schade i spejlet, portrætbog om faderen, Panduro & Pandolfini 1978, 
 Kongens Kanariefugl, historisk detektivroman om Johan Herman Wessel, Schønberg1979, 
 Eventyrets realisme, kunstbog – bind 2 i serien Passepartout Biblioteket, Institute of Actual Art 1979, 
 Tarlochan Oberoi – Symbols behind the eye, kunstbog, SUNRISE Copenhagen 1980, 
 Opart & Oberoi, kunstbog om Tarlochan Oberoi, Institute of Actual Art 1980, 
 Det eksploderende sind, kunstbog om Peder Rosenstand, Dalsgaard 1980, 
 Der kommer en vegetar til middag, kogebog, Forlaget Sesam 1981, 
 Galerie Passepartout, kunstbog – bind 4 i serien Passepartout Biblioteket, Galerie passepartout 1981
 Jeg er jøde, børnebog om jødedommen, Stig Vendelkærs Forlag 1981, 
 Billedmager blandt bog-rygge (I Richard Levins verden), kunstbog, Rosenkilde og Baggers Forlag 1982,
 Fister Minister – britiske barnekammervers i vild omdigtning, børnebog, Gyldendal 1983, 
 Keramikhesten, der galoperede, kriminalistisk roman/novellesamling, Dalgaard 1983, 
 Peter Nyborg, kunstbog på dansk, engelsk og italiensk, Hernovs Forlag 1984, 
 Ole Bach Sørensen, kunstbog, Finn Jacobsens forlag 1985, 
 Collage om en kunstner – Erling Jørgensen, kunstbog, Finn Jaconsens Forlag 1985, 
 Kålhøgen og andre vers for store og små om vore fjedrede venner, digte – gendigtet, Leif Dalsgaards Forlag 1985, 
 Manden der købte drømme, kunstbog, Finn Jacobsen 1985, 
 Sangen om David, bibelsk ungdomsroman, Hernovs Forlag 1985, 
 En dør mod livet, kunstbog om maleren Wistremundo Artero Baez, Fr.G. Knutzons Bogtrykkeri 1988, 
 Margrethe R- en dronning som kunstner, kunstbog, Fr.G. Knutzons Bogtrykkeri 1988, 
 Tårespil for enhver, digte – del af en tre-generationers trilogi – forlaget Brage 1990, 
 Der kommer en kannibal til middag, kogebog for vegetarer og ikke-vegetarer, forlaget Sesam 1990, 
 Karin-Lissa, introduktionsfolder for hustruen, eget forlag 1990, 
 25 Kendte Danskere i privatportræt, interviewbog, Forenede Udgivere A/S 1994, 
 Syvstjernens hemmelighed, alternativ medicin, Cosmofelt 1994, 
 Lille guds barn, erindringer, forlaget Sesam 1995,

Eksterne henvisninger 
 

Personer fra København
Danskere i 1900-tallet
Faglitterære forfattere fra Danmark
Chefredaktører fra Danmark
Frimurere fra Danmark
Journalister fra Danmark
Biografiforfattere fra Danmark
Digtere fra Danmark
Journalister ved Weekendavisen
Kunstkritikere fra Danmark
Selvbiografer fra Danmark
Personer i Kraks Blå Bog (afdøde)
Journalister ved Berlingske
Dansksprogede forfattere fra Danmark
Studenter fra Metropolitanskolen